# data[].attributes.attachment_link.title
EduwebTV: SEJARAH Tahun 5 - Institusi Raja Tonggak Kedaulatan Negara

# data[].attributes.attachment_link.title
KSSR SEJARAH Tahun 5: Kedatangan Kuasa Luar

# data[].attributes.attachment_link.title
Sejarah Sekolah Tahun 5 Penjajahan dan Campur Tangan Kuasa Luar

# data[].attributes.attachment_link.title
EduwebTV: SEJARAH Tahun 5 - Perjuangan Tokoh- tokah Perjuangan Tempatan (Bahagian 2)

# data[].attributes.attachment_link.title
SEJARAH TAHUN 5: MAKNA LAMBANG DAN WARNA BENDERA KEBANGSAAN

# data[].attributes.attachment_link.readable_text
TUNKU ABDUL RAHMAN PUTRA AL-HAJ
(26 Ogos 1951 - 24 Jan 1971)

Bapa Kemerdekaan & Perdana Menteri Malaysia Pertama
BIOGRAFI
Tunku Abdul Rahman Putra Al-Haj diputerakan pada 8 Februari 1903 di Alor Star, Kedah. Tunku merupakan putera ke-20 kepada Sultan Abdul Hamid Halimshah, Sultan Kedah yang ke-24 dan isteri beliau iaitu bonda kepada Tunku Abdul Rahman bernama Nearng atau lebih dikenali sebagai Makche Menjalara. Bonda yang dicintai itu adalah seorang keturunan Thai anak kepada Luang Nara Borirak (Kleb), keturunan Chao Phya Maha Kota, Ketua Negeri Mataban dalam jajahan Siam di Shan Utara Thailand.

Ini bermakna Tunku dilahirkan di istana sepertimana beberapa tokoh UMNO yang lain. Tunku tinggal di Istana Kota Lama yang dikenali sebagai 'Istana Tiga Tangga'. Nama timangan Tunku ialah 'Awang' yang disebabkan kulitnya yang hitam manis akibat bermain panas manakala Ayahandanya memanggil beliau dengan nama 'Putra'. Beliau Putera Raja yang mempunyai adik beradik yang ramai dan kaum kerabat yang besar jumlahnya, tetapi tidak dalam lingkungan yang akan mewarisi takhta kerajaan negeri. Tuhan telah menentukannya menjadi menjadi pemimpin rakyat seluruh negara. Pemerintahannya itu tidak berdasarkan warisan tetapi atas pemilihan rakyat.

Pada usianya enam tahun belajar di salah sebuah sekolah Melayu di Alor Star dan kemudian sekolah Government English School. Pada tahun 1913, ketika Tunku berusia sepuluh tahun, bondanya menghantarnya ke Bangkok untuk tinggal bersama-sama kakanda sulungnya Tunku Yusuf yang sedang bertugas disitu. Beliau telah dimasukkan ke Sekolah Debsurin. Kemudiannya Tunku pulang ke Kedah dan menyambung pelajaran di sekolah Melayu pada tahun 1916, sebelum memasuki Penang Free School. Semasa usia Tunku tujuh belas tahun, beliau dihantar oleh keluarganya ke seberang laut untuk menuntut pelajaran di St. Catherine's College, Universiti Cambridge, England.

Walaupun rekod akademiknya tidak suatu yang boleh dibanggakan, beliau adalah orang Melayu yang pertama dari Kedah yang lulus dari sesebuah Universiti Inggeris pada tahun 1925 dengan mendapat Ijazah Sarjana Muda dalam Undang-undang dan Sejarah dari Universiti Cambridge. Pada tahun 1926 beliau pulang ke Tanah Melayu tetapi empat bulan kemudian, kakandanya Tunku Ibrahim, Raja Muda Kedah ketika itu menghantarnya kembali ke England untuk melanjutkan pelajaran undang-undangnya di Inner Temple bagi membolehkan beliau mendapat kelayakan menjadi peguam atau majistret. Malangnya Tunku tidak dapat menumpukan minatnya dalam undang-undang dan gagal mendapatkan sebarang kelayakan dan pulang ke tanahair lima tahun selepas itu.

Pada tahun 1933, Tunku berkahwin dengan seorang gadis Cina yang memeluk agama Islam dan mengambil nama Meriam. Mereka dikurniakan dua orang anak, Tunku Khadijah dan Tunku Nerang.
KERJAYA
Tunku memulakan kerjayanya dengan berkhidmat sebagai Penolong Pegawai Daerah, selepas itu Pegawai Daerah di beberapa Daerah di Kedah. Pada tahun 1935, ketika Tunku bertugas di Kuala Nerang, beliau telah memperjuangkan agar keadaan kesihatan dan perubatan di situ diperbaiki, kerana daerah itu sarang malaria. Malangnya isteri Tunku sendiri diserang penyakit itu dan kemudiannya meninggal dunia. Selagi lagi Tunku menyambung pelajaran undang-undang di England, pada tahun 1938, tetapi waktu Perang Dunia Kedua terpaksa pulang ke tanahair dan beliau dilantik menjadi Pegawai Daerah Sungai Petani dan kemudian Kulim. Sebelum itu Tunku telah berkahwin dengan Violet Coulsan dari England, tetapi jodoh tidak panjang. Pada tahun 1939 Sharifah Rodziah Binti Syed Alwi Barakhah. Perkahwinan mereka bahagia, kekal hingga akhir hayat Tunku.

Pada tahun 1940 Tunku dilantik menjadi Timbalan Pengarah Pertahanan Awam, Kedah Selatan. Apabila Jepun menyerahkan Kedah kepada negara Thai pada tahun 1941, Tunku dilantik menjadi Penyelia Pelajaran. Jawatan ini dipegangnya hingga British berkuasa semula di Kedah dan di seluruh negara.

Di dorong oleh keazaman yang kuat Tunku ke England pada tahun 1947 untuk menghabiskan pelajarannya di Inns of Court. Di sini beliau bertemu dengan Tun Abdul Razak yang jauh lebih muda darinya. Tunku menjadi Yang Dipertua Kesatuan Melayu United Kingdom dan Tun Razak menjadi Setiausahanya. Dalam umur 46 tahun Tunku berjaya menjadi seorang Barrister iaitu satu peringkat yang agak tua. Beliau berjenaka bahawa dirinya adalah satu-satunya pelajar dalam Inner Temple yang diterima ke Bar setelah menuntut selama 25 tahun.

Setelah tamat perang dunia yang Kedua Tunku turut menyertai politik menentang Malayan Union dan membangkitkan kesedaran ke arah kemerdekaan. Bersama-sama dengan pemimpin-pemimpin lain dalam UMNO, beliau berusaha menyatupadukan tenaga orang-orang Melayu. UMNO telah ditubuhkan dengan dipimpin oleh Datuk Onn Jaafar bagi menyahut kehendak-kehendak kebangsaan Melayu tetapi dalam beberapa hal dasar, Tunku tidak bersetuju dengan pendapat yang ada.

Pulang ke tanahair, beliau berpindah ke Kuala Lumpur untuk menjadi Timbalan Pendakwa Raya di bawah Jabatan Undang-Undang Persekutuan dan kemudiannya Presiden Session Court. Tetapi perkembangan politik dalam UMNO dan di luarnya amat pesat seolah-olah menantikan seseorang pemimpin tertentu untuk mengetuainya. Pada bulan Ogos 1951 terjadilah satu krisis dalam UMNO yang menyebabkan Datuk Onn meletakkan jawatannya sebagai Yang Dipertua. Waktu itu ada beberapa tokoh UMNO yang boleh mengambil alih tempat Datuk Onn, tetapi pemimpin-pemimpin parti yang ada bersetuju atas tubuh Tunku. Dengan itu, jadilah Tunku Yang Dipertua. UMNO yang ke-2 sampai selama 20 tahun kemudian.
SUMBANGAN DAN PERJUANGAN
Pada waktu pemulaaan pimpinan Tunku, tugas terpenting ialah bagi memupuk kerjasama antara kaum dan mencapai persetujuan atas perkara-perkara pokok bagi pemerintahan negara merdeka. Tunku berusaha dengan yakin, sabar dan tawakkal bagi menyatupadukan kaum-kaum di samping menjaga keutuhan bangsa Melayu dan MCA (Pertubuhan Cina Tanah Melayu) yang ditubuhkan pada tahun 1952 di kawasan-kawasan majoriti bukan Melayu. Hasilnya "Perikatan" UMNO-MCA telah memberi kemenangan kepada kedua-duanya.

Menjelang pilihanraya 1955 Perikatan ini disertai pula oleh MIC (Kongres India Tanah Melayu) sebagai mewakili kaum India. Dengan pertubuhan Perikatan ini semua kaum-kaum yang penting adalah terwakil dalam sebuah badan politik yang terbesar bergerak menuju kemerdekaan.

Kata sepakat yang dahulunya susah untuk dicapai kerana parti-parti tidak mempunyai pendapat yang sama, sekarang boleh diselesaikan secara konsensus dalam Perikatan. Soal kerakyatan ditimbulkan dimana bukan Melayu menghendaki kelonggaran yang lebih sedangkan orang Melayu mempertahankan syarat-syarat yang ketat. Soal-soal lain termasuk hak-hak istimewa bagi orang-orang Melayu, penerimaan Bahasa Melayu sebagai Bahasa Kebangsaan dan asas dasar pelajaran kebangsaan dan Islam sebagai agama rasmi.

Setelah tercapai persetujuan mengenai cara-cara mengendalikan negara, pemimpin-pemimpin Perikatan mengemukakan kepada Kerajaan British. Rombongan pertama Perikatan ke London telah dibuat pada tahun 1954 tetapi tidak beroleh kejayaan. Pada Julai tahun 1955 telah berlangsung pilihanraya umum yang pertamatelah diadakan di mana Perikatan mencapai kejayaan cemerlang dengan beroleh 51 daripada 52 kerusi yang ditandingi. Dengan majoriti yang diperolehi itu, perikatan membawa satu rombongan lagi ke London, diketuai oleh Tunku Abdul Rahman sebagai Ketua Menteri dan Menteri Dalam Negeri.

Sebagai Ketua Menteri, Tunku berusaha sedaya upaya untuk menamatkan pengganasan komunis secara damai. Pada 9 September 1955, beliau mengisytiharkan pengampunan bagi pengganas-pengganas komunis yang menyerah diri. Berikutan daripadanya, Rundingan Baling diadakan pada 28 hingga 29 Disember 1955 antara Parti Komunis Tanah Melayu, diwakili oleh Chin Peng, Chin Tien dan Rashid Maidin; dengan Kerajaan yang diwakili oleh Tun Tan Cheng Lock dan Tunku. Rundingan ini gagal. Chin Peng menolak cadangan Tunku agar komunis meletak senjata tanpa syarat. Semakin teguhlah azam Tunku hendak menewaskan pengganas komunis. Lima tahun kemudian, usaha bersama seluruh rakyat telah berjaya menamatkan Darurat yang disebabkan oleh pengganasan komunis.

Pada tahun 1956, Tunku mengetuai rombongan ke London untuk berbincang dengan Kerajaan British mengenai Kemerdekaan Tanah Melayu, yang terdiri daripada empat orang wakil Raja-raja Melayu dan empat orang wakil Parti Perikatan, dapat meyakinkan Kerajaan British supaya menetapkan tarikh Kemerdekaan iaitu 31 Ogos 1957.

Pada 30 Ogos 1957, di Padang Kelab Selangor, ketika jam tepat pukul 12 tengah malam, bendera Tanah Melayu pun dinaikkan, mengambil tempat Union Jack. Awal pagi esoknya, 31 Ogos, di Stadium Merdeka, Tunku membaca Pengisytiharaan Kemerdekaan. Dalam kedua-dua peristiwa itu, pekikan "Merdeka!" daripada Tunku berkumandang disambut gembira oleh ribuan rakyat disitu dan jutaan lagi yang mengikuti siaran radio.

Setelah negara merdeka pada tahun 1957 dan Tunku Abdul Rahman menjadi Perdana Menteri yang pertama, usaha-usaha dibuat bagi mengukuhkan pemerintahan negara melalui perpaduan rakyat dan kemajuan ekonomi. Rancangan Malaya yang pertama, dimulakan sejak 1956, adalah bertujuan untuk mengisikan kemerdekaan dengan pembangunan.

Pada tahun 1960, keadaan darurat yang telah berjalan selama 12 bulan diisytiharkan tamat. Sebelumnya, pada Disember, tahun 1955, rundingan telah diadakan antara Tunku dan lain-lain dengan pemimpin-pemimpin Parti Komunis Malaya bagi menyelesaikan permusuhan. Apabila komunis tidak setuju membubarkan parti mereka, pihak Perikatan menolak sama sekali perundingan dengan mereka.

Dari segi hubungan luar, Kerajaan Perikatan di bawah pimpinan Tunku cuba berbaik-baik dengan semua negara tetapi menolak persahabatan dengan negara-negara Komunis memandang kepada ancaman Komunis di dalam negeri. Tanah Melayu menyertai secara aktif dalam politik antarabangsa seperti mengaggotai Bangsa-bangsa Bersatu dan badan-badan yang ditubuhkannya, menjadi ahli Komanwel British, mengambil sikap menentang dasar Apartheid Afrika Selatan, menyokong perjuangan rakyat Palestin dan menghantar tentera ke Congo bila peperangan saudara meletus di sana.

Untuk persahabatan serantau, Tunku telah mengasaskan ASA atau Pertubuhan Asia Tenggara pada tahun 1961 dengan dianggotai oleh Malaya, Filipina dan Thailand. Kemudiannya pertubuhan ini dibubarkan untuk membuka jalan kepada Penubuhan ASEAN pada tahun 1967. Pada tahun kemudian ini juga, hubungan dengan negara-negara bloc komunis mula diadakan.

Pada bulan September 1963, wilayah negara telah diperluaskan dengan Penubuhan Malaysia mangikut cadangan Tunku supaya semua negeri-negeri di bawah pemerintahan British di Asia Tenggara digabungkan ke dalam sebuah Persekutuan bersama-sama dengan Malaya yang telah pun merdeka itu. Atas jasanya itu, Tunku diberi gelaran "Bapa Malaysia".

Dalam penubuhan Malaysia ini, tidak disangka-sangka mendapat tentangan hebat dari rejim Sukarno. Maka dengan itu berlakulah Konfrontasi antara dua negara serumpun dan tamat hanya apabila rejim Sukarno diguling pada bulan Oktober 1965 oleh tentera. Di samping itu, Malaysia menghadapi tuntutan ke atas Wilayah Sabah oleh kerajaan Filipina yang berlanjutan ke hari ini.

Dalam keadaan negara menghadapi ancaman dari luar, tercetus pula satu pergolakan politik yang hebat dalam negeri, melibatkan kerajaan pusat di bawah pimpinan Perikatan dengan kerajaan Singapura pimpinan PAP. Pimpinan PAP menjalankan kempen yang luas di dalam dan luar negeri bagi memburukkan kerajaan pusat. Akibatnya permusuhan antara Melayu dan orang China makin bertambah damn boleh mencapai paras bahaya. Tunku mengambil keputusan untuk menyingkirkan Singapura dari Malaysia.

Menjelang tahun 1969, ketegangankaum ini, Tunku telah dengan berat hati mengampuni 11 orang pemuda (9 keturunan China) yang telah dihukum mati oleh mahkamah kerana bersubahat dengan pihak musuh di waktu Konfrontasi Indonesia dahulu. Tetapi kemurahan hati Tunku ini telah disalahertikan oleh parti-parti pembangkang sebagai kelemahan. Suasana perkauman bertiup sampai ke kemuncak dan meletus dalam peristiwa 13 Mei 1969.

Bagi memulihkan keadaan yang tegang dalam negara, Parlimen telah digantung dan di atasnya tertubuh Majlis Gerakan Negara. Tunku masih menjadi Perdana Menteri tetapi pengarah Mageran telah diserahkan kepada Tun Abdul Razak. Pada 22 September 1970, Tunku meletakkan jawatannya sebagai Perdana Menteri, setelah mendapat kepastian dari pimpinan baru bahawa negara akan kembali kepada demokrasi dan Mageran dibubar setelah keamanan pulih semula. Pada Februari 1971, Tunku tidak bertanding lagi untuk jawatan UMNO.

Setelah bersara dari politik tanahair, Tunku bertolak ke Jeddah untuk memegang jawatan sebagai Setiausaha Agung Sekretariat Islam yang pertama. Di waktu memegang jawatan ini, banyak usaha-usaha yang dibuat oleh Tunku bagi memupuk kerjasama dan persaudaraan antara negara-negara Islam. Syor-syor dikemukakan bagi kemajuan umat Islam dalam bidang ekonomi seperti penubuhan bank Islam, kegiatan di bidang agama dan juga kebudayaan.

Minat Tunku dalam kemajuan orang-orang Islam dan agama Islam bukanlah baru. Sewaktu menjadi Perdana Menteri, beliau telah mengilhamkan pertandingan Al-Quran di peringkat negeri dan antarabangsa yang mengharumkan nama Malaysia. Kembali ke tanahair, Tunku terus bergiat dalam bidang dakwah membantu orang-orang bukan Melayu memeluk agama Islam. Kini Tunku mengetuai PERKIM atau Pertubuhan Kebajikan Islam Malaysia.

Dalam bidang sukan, Tunku adala bertanggugjawab menghidupkan semangat kesukanan dalam negara. Beliau adalah pengasas Pesta Bola Merdeka yang begitu popular dan disambut baikoleh negara-negar lain di Asia. Beliau pernah menjadi Presiden Persatuan Bolasepak Malaysia dan Presiden Konfederasi Bolasepak Asia. Beliau sendiri sangat suka bermain bola di waktu mudanya, dan sebelum merdeka pernah menjadi Presiden Persatuan Bolasepak Melayu dan Presiden Persatuan Bolasepak Selangor.

Pendeknya Tunku ialah seorang yang istimewa dilahirkan untuk memimpin manusia dalam keadaan yang mencabar seperti di Malaysia. Pemimpin-pemimpin yang luas pengetahuan akademiknya ataupun petah bercakap belum tentu dapat mengemudikan negara ini di celah liku-liku perkauman yang menghendaki kebijaksanaan dan kesabaran yang bukan sedikit.Tunku tidak ada ilmu yang banyak, tetapi peribadinya memupuk satu rasa keyakinan pada orang-orang yang mendampinginya.

Tunku meletakkan jawatannya sebagai Perdana Menteri pada 22 September 1970 dan sebagai Presiden UMNO diumumkan pada 24 Januari 1971 dalam Perhimpunan Agung UMNO. Tunku Abdul Rahman mangkat pada 6 Disember 1990.

# data[].attributes.attachment_link.description
TUNKU ABDUL RAHMAN PUTRA AL-HAJ (26 Ogos 1951 - 24 Jan 1971) Bapa Kemerdekaan & Perdana Menteri Malaysia Pertama BIOGRAFI Tunku Abdul Rahman Putra Al-Haj diputerakan pada 8 Februari 1903 di Alor Star, Kedah. Tunku merupakan putera ke-20 kepada Sultan Abdul Hamid Halimshah, Sultan Kedah yang ke-24

# data[].attributes.attachment_link.readable_text
Yang di-Pertuan Agong atau Raja Malaysia ( Jawi: ) ialah gelaran rasmi bagi Ketua Negara Malaysia. Gelaran rasmi yang penuh adalah Kebawah Duli Yang Maha Mulia Seri Paduka Baginda Yang di-Pertuan Agong. Yang di-Pertuan Agong adalah salah satu daripada beberapa bentuk monarki di dunia dengan raja yang dipilih. Konsep raja yang dipilih dipercayai berakar daripada kerajaan-kerajaan Srivijaya dan Ayutthaya abad ke-7, di mana pada masa itu raja dipilih dari negeri-negeri kota di Srivijaya.

Memandangkan Malaysia mengamalkan sistem Raja Berperlembagaan, peranan Yang di-Pertuan Agong adalah meluas tetapi masih tertakluk kepada perlembagaan. Perlembagaan telah menyatakan dengan jelas bahawa kuasa Eksekutif, secara teorinya di bawah kuasa ketua kerajaan, dilaksanakan oleh (atau dengan nasihat) Kabinet atau Jemaah Menteri yang diketuai oleh Perdana Menteri.

Walau bagaimanapun, Yang di-Pertuan Agong memiliki kuasa untuk memilih siapa sahaja untuk dilantik sebagai Perdana Menteri yang berkhidmat Baginda seseorang itu telah mendpdan tidak terikat pada kehendak Perdana Menteri yang sebelum itu sekiranya tiada parti yang memenangi undi majoriti. Yang di-Pertuan Agong, bagaimanapun tidak mempunyai hak dan kuasa untuk menyingkirkan Perdana Menteri. Yang di-Pertuan Agong boleh menolak atau menangguhkan permohonan untuk membubarkan parlimen. Baginda juga boleh membubarkan atau menggantung Parlimen tetapi hanya boleh membubarkan Parlimen atas nasihat Perdana Menteri. Baginda juga boleh menolak undang-undang baru atau pindaan undang-undang sedia ada tetapi sekiranya tidak membuat keputusan, ia secara automatik menjadi undang-undang selepas 30 hari dari pembentangan awalnya.

Al-Sultan Abdullah Ri'ayatuddin Al-Mustafa Billah Shah ibni Almarhum Sultan Haji Ahmad Shah Al-Musta'in Billah telah dipilih sebagai Yang di-Pertuan Agong ke-16 bagi tempoh lima tahun berkuat kuasa 31 Januari 2019 berikutan Sultan Muhammad V dari Kelantan menuruni takhta pemerintahan pada 6 Januari 2019. Sementara itu, Timbalan Yang di-Pertuan Agong, Sultan Nazrin Muizzuddin Shah telah memangku jawatan tersebut sehingga Al-Sultan Abdullah secara rasmi melafaz sumpah jawatan baginda.

Gelar panggilan penuh baginda dalam bahasa Melayu adalah Kebawah Duli Yang Maha Mulia Seri Paduka Baginda Yang di-Pertuan Agong ( Jawi: ‏كباوه دولي يڠ مها موليا سري ڤدوک بݢيندا يڠدڤرتوان أݢوڠ‎‎).

Kebawah Duli Yang Maha Mulia juga bermaksud "Di bawah debu Yang Mahakuasa" merujuk kepada bagaimana kuasa Yang di-Pertuan Agong adalah debu berbanding dengan kuasa Allah dan pemerintah selalu tunduk kepada Tuhan.[petikan diperlukan ]

Seri Paduka Baginda membawa gabungan perkataan "", " Paduka" yang bermaksud alas kaki atau kasut dan istilah " Baginda" yang merupakan kata ganti nama diri ketiga dalam bahasa Melayu untuk golongan raja dan para Nabi. Peristilahan ini membawa kerendahan kedudukan Yang di-Pertuan Agong dibandingkan kepada Nabi.

Yang di-Pertuan Agong adalah istilah lama untuk ketua iaitu " Yang di-Pertuan" atau secara harfiah bermaksud "yang bertanggungjawab" atau "yang dinaikkan kedudukannya." " Agong" atau dalam bahasa piawai, Agung, bermaksud tertinggi dan gelaran ini tidak berubah termasuk ejaannya kerana ia termaktub dan tersimpan di dalam Perlembagaan.

Dalam pasport Malaysia sebelum 2010, gelaran " The Supreme Head of Malaysia" telah digunakan dalam nota pasport versi bahasa Inggeris. Sejak penerbitan pasport e-compliant ICAO pada tahun 2010, gelaran itu tidak diterjemahkan dan "Yang di-Pertuan Agong of Malaysia" digunakan.

Jawatan Yang di-Pertuan Agong diwujudkan hasil daripada Suruhanjaya Reid yang merangka Perlembagaan Persekutuan. Cadangan jawatan Yang Dipertuan Agong timbul berikutan tentangan terhadap penubuhan Malayan Union yang dilihat ingin menghapuskan Institusi Raja-raja Melayu

Pada 31 Ogos 1957, setelah memilih gelaran Yang di-Pertuan Agong dan menolak gelaran Yang di-Pertuan Besar yang dicadangkan sebelum itu, Majlis Raja-Raja telah bersidang untuk mengundi pemegang takhta yang pertama.

Jika menurut tempoh lama memerintah, Al-Marhum Mejar Jeneral Sultan Sir Ibrahim Al-Masyhur ibni Al-Marhum Sultan Abu Bakar ( Sultan Johor), yang dilantik menjadi pada tahun 1895, merupakan sultan yang paling lama memerintah, tetapi baginda menolak perlantikan tersebut disebabkan telah lanjut usia (ketika itu baginda berusia 84 tahun).

Yang kedua dalam turutan, Al-Marhum Sultan Sir Abu Bakar Riayatuddin Al-Muadzam Shah ( Sultan Pahang), yang memerintah pada tahun 1932, tidak mendapat mandat secukupnya untuk dilantik. Yang lama memerintah seterusnya, Al-Marhum Tuanku Abdul Rahman ibni Almarhum Tuanku Muhammad ( Yang di-Pertuan Besar Negeri Sembilan), yang menaiki takhta pada tahun 1933, kemudiannya telah dilantik sebagai Yang di-Pertuan Agong Malaysia pertama.

Raja-raja yang hadir ketika Pertabalan Yang di-Pertuan Agong Malaysia pertama adalah:

1. Al-Marhum Sultan Sir Abu Bakar Riayatuddin Al-Muadzam Shah ibni Almarhum Sultan Abdullah Al-Mutassim Billah Shah (Sultan Pahang; 1932-1974)

2. Al-Marhum Tuanku Abdul Rahman ibni Almarhum Tuanku Muhammad (Yang di-Pertuan Besar Negeri Sembilan; 1933-1960)

3. Al-Marhum Sultan Hishamuddin Alam Shah ibni Almarhum Sultan Alaeddin Sulaiman Shah (Sultan Selangor; 1938-1942, 1945-1960)

4. Al-Marhum Sultan Badlishah ibni Almarhum Sultan Abdul Hamid Halim Shah (Sultan Kedah; 1943-1958)

5. Al-Marhum Sultan Ibrahim ibni Almarhum Sultan Muhammad IV (Al-Sultan Kelantan; 1944-1960)

6. Al-Marhum Tuanku Syed Putra ibni Almarhum Syed Hassan Jamalullail (Raja Perlis; 1945-2000)

7. Al-Marhum Sultan Ismail Nasiruddin Shah ibni Almarhum Sultan Zainal Abidin Muazzam Shah III (Al-Sultan Terengganu; 1945-1979)

8. Al-Marhum Sultan Yussuff Izzuddin Shah ibni Almarhum Sultan Abdul Jalil Karamatullah Nasiruddin Muhtaram Shah Radziallah Hu'an-hu (Sultan Perak; 1948-1963)

9. Al-Marhum Tunku Ismail ibni Almarhum Sultan Ibrahim Al-Masyhur (Tunku Mahkota Johor; menjadi Sultan Johor 1959-1981)

10. Al-Marhum Sultan Haji Omar 'Ali Saifuddien Sa'adul Khairi Waddien ibni Almarhum Sultan Muhammad Jamalul Alam II (Sultan Brunei; 1950-1967)

Ciri yang unik di seluruh dunia dalam sistem pemerintahan beraja Malaysia, jawatan ini digilirkan setiap lima tahun antara sembilan Pemerintah Negeri Melayu. Apabila menjawat jawatan Yang di-Pertuan Agong, seorang kerabat diraja akan dilantik sebagai Pemangku dalam negeri tersebut. Yang di-Pertuan Agong yang baharu mesti dipilih oleh Majlis Raja-raja mengikut kaedah dan cara yang ditetapkan dalam Jadual Ketiga Perlembagaan dan Peraturan-peraturan Majlis Raja-raja.

Jika berlaku kekosongan jawatan Yang di-Pertuan Agong dan Timbalan Yang di-Pertuan Agong, urusan pemilihan hendaklah dibuat tidak lewat daripada empat minggu dari tarikh berlaku kekosongan jawatan itu.

Sistem penggiliran jawatan Yang di-Pertuan Agong setiap lima tahun dianggap unik. Ini kerana ia menggabungkan tradisi feudal berasaskan keturunan dengan konsep moden berasaskan perlembagaan.

Malaysia satu-satunya negara di dunia yang mengamalkan sistem penggiliran ketua negara.

Sistem penggiliran hanya diberikan kepada Raja-Raja Melayu dari negeri yang dahulunya dikenali sebagai Negeri-negeri Melayu Bersekutu dan Negeri-negeri Melayu Tidak Bersekutu. Negeri-negeri Melayu Bersekutu terdiri daripada Perak, Negeri Sembilan, Selangor dan Pahang manakala Negeri-negeri Melayu Tidak Bersekutu ialah Perlis, Kedah, Kelantan, Terengganu dan Johor. Sementara itu, Pulau Pinang, Melaka, Sarawak dan Sabah yang tidak beraja adalah tidak berpeluang walaupun boleh diwakili dalam Mesyuarat Majlis Raja-Raja tahunan.

Penggiliran asal adalah seperti berikut, yang mengikut kekananan tempoh pemerintahan Raja-Raja Negeri ketika dipilih, tetapi atas urusan-urusan tertentu di dalam Meyuarat Raja-Raja Melayu seperti penolakan dan sebagainya, sistem penggiliran berlaku rombakan dan diputuskan ke dalam sistem penggiliran pertama yang sembilan.

Kebiasaannya, Raja yang paling kanan dari segi pemerintahan dipilih, tetapi peraturan itu tidak lagi digunapakai selepas semua Raja dari negeri-negeri telah dipilih menjadi Yang di-Pertuan Agong. Pusingan ini berakhir selepas Kebawah Duli Yang Maha Mulia Paduka Seri Sultan Perak dilantik sebagai Seri Paduka Baginda Yang di-Pertuan Agong ke-9 pada 1994.

Selepas itu senarai yang penggiliran baharu disusun semula dan tidak lagi mengikut kekananan tempoh pemerintahan Raja-Raja Negeri. Senarai yang digunapakai sekarang adalah berpandukan kepada kekananan negeri yang rajanya telah dipilih menjadi Yang di-Pertuan Agong sebelum ini (1957-1994) mengikut Jadual Ketiga Perlembagaan Persekutuan.

Susunan tersebut ialah:

Dengan penolakan Brunei masuknya ke Malaysia pada tahun 1963, hanya peraturan 9 negeri diraja Semenanjung Malaysia telah dibuat layak untuk dipilih untuk tahta. Sekiranya ia diterima sebagai kerajaan diraja, Sultan Brunei akan diberikan hak untuk bertanding sebagai Yang di-Pertuan Agong oleh Persidangan.

Walau bagamanapun, penggiliran ini masih tertakluk kepada perkenan dan undi rahsia ketika Mesyuarat Pemilihan Majlis Raja-Raja.

Bagi pemilihan Yang di-Pertuan Agong ke-16, terdapat sedikit analisis penggiliran seterusnya berikutan Sultan Pahang, Sultan Ahmad Shah mengalami masalah kesihatan, jika Baginda menolak, maka Sultan Johor, Sultan Ibrahim Ismail akan mengambil alih takhta tersebut dan sekiranya Baginda juga menolak, baharulah Sultan Perak, Sultan Nazrin Shah akan ditabalkan menjadi SPB Yang di-Pertuan Agong ke-16.

Perlembagaan Persekutan memperuntukkan bahawa seseorang Raja adalah layak dipilih sebagai Yang di-Pertuan Agong kecuali tiga sebab berikut;

1. Raja itu belum dewasa;

2. Raja itu telah memberitahu Penyimpan Mohor Besar Raja-raja bahawa Baginda tidak berhasrat dipilih; atau

3. Majlis Raja-raja mengambil ketetapan dengan undi sulit bahawa Raja itu adalah tidak sesuai untuk menjalankan fungsi-fungsi Yang di-Pertuan Agong disebabkan oleh kelemahan akal atau tubuhnya, atau kerana apa-apa sebab lain. Ketetapan ini memerlukan undian sekurang-kurangnya lima orang Raja.

Walau bagaimanapun, pemilihan Yang di-Pertuan Agong berdasarkan kepada sistem kekananan dan penggiliran yang telah ditetapkan. Terdapat beberapa faktor yang akan dipertimbangkan oleh Majlis Raja-Raja melalui undi rahsia bagi menentukan pengganti bagi jawatan Yang di-Pertuan Agong seterusnya. Syarat yang akan diambil kira ialah:

1. Kekananan di kalangan Sultan dan Raja;

2. Baginda berkenan untuk menjadi Yang di-Pertuan Agong;

3. Tidak mengalami kelemahan atau ketidak upayaan mental;

4. Merupakan Raja yang berada di kedudukan teratas;

5. Mendapat sokongan sekurang-kurangnya lima Raja lain;

6. Dan bukan seseorang yang telah memegang jawatan Yang di-Pertuan Agong selama dua penggal berturut-turut.

Faktor lain ialah usia dan tempoh masa pemerintahan dan kalau kita lihat daripada aspek status atau peranan yang dimainkan oleh Yang Dipertua usia dan tempoh masa pemerintahan seseorang Raja di sesebuah negeri amat penting kerana apabila baginda telah menjalankan pemerintahan dalam tempoh yang lama ini dapat menggambarkan kematangannya terhadap cara pemerintahan.

Apabila terdapat kekosongan jawatan Yang di-Pertuan Agong dan Majlis Raja-Raja maklum perlunya pemilihan yang baharu, Penyimpan Mohor Besar Raja-Raja terlebih dahulu akan menyembah syarat kepada setiap Raja bagi memohon perkenan sama ada Baginda berhasrat dicalonkan untuk dipilih menjadi Yang di-Pertuan Agong dan Timbalan Yang di-Pertuan Agong. Bagaimanapun, Raja-raja yang tidak berhasrat dipilih hendaklah memaklumkan secara bertulis kepada Penyimpan Mohor Besar Raja-raja dan negerinya akan diletakkan di tempat akhir sekali dalam senarai pencalonan pada masa itu.

Di bawah kategori kelayakan seorang Raja atau Sultan dilantik sebagai Yang di-Pertuan Agong, hanya Raja-Raja yang boleh dipilih selepas baginda memberi perkenan untuk dipilih. Pada masa yang sama, hanya Raja-Raja yang boleh mengundi dan jika seorang Raja tidak dapat berangkat dalam Majlis Pemilihan, seorang Raja lain hendaklah dilantik oleh Raja itu dan layak mengundi sebagai proksi. Yang di-Pertua Negeri mahupun pemangku Raja tidak boleh ikut hadir. Dalam Mesyuarat Pemilihan itu, hanya Raja-Raja, Penyimpan Mohor Besar Raja-Raja dan Penolong Setiausaha Majlis Raja-Raja sahaja yang terlibat dalam proses pemilihan.

Semasa pemilihan, Penyimpan Mohor Besar Raja-Raja akan membekalkan sekeping kertas undi kepada setiap Raja. Setiap Raja diminta menandakan pendapatnya sama ada Raja yang pada giliran tersebut (satu nama sahaja) sesuai atau tidak sesuai dipilih sebagai Yang di-Pertuan Agong. Pemilihan dibuat secara undi sulit dan kertas undi yang digunakan tidak bernombor serta ditandakan dengan pen dan dakwat yang sama. Calon mestilah mendapat majoriti lima undi sebelum Raja yang mempengerusikan Mesyuarat Pemilihan menawarkan jawatan Yang di-Pertuan Agong kepada Baginda.

Raja yang paling muda dari segi pemerintahan dan tidak tersenarai sebagai calon Yang di-Pertuan Agong dan Timbalan Yang di-Pertuan Agong lazimnya akan dipilih untuk mengira kertas undi bersama-sama dengan Penyimpan Mohor Besar Raja-raja.

Jika Raja yang berjaya tidak menerima tawaran ataupun Raja itu gagal memperolehi undi majoriti maka proses pengundian semula akan dijalankan dengan mencalonkan nama Raja yang kedua dalam senarai kekananan yang layak dipilih untuk diundi. Proses hanya akan selesai selepas Baginda menerima tawaran jawatan Yang di-Pertuan Agong.

Selepas itu, Majlis akan mengisytiharkan Baginda sebagai Yang di-Pertuan Agong dan memegang jawatan itu bagi tempoh lima tahun. Sebaik sahaja keputusan undian diumumkan semua kertas undi akan dimusnahkan di hadapan Raja-Raja.

Proses yang sama diulangi untuk memilih Timbalan Yang di-Pertuan Agong.

Selepas tamat kedua-dua urusan pemilihan, Penyimpan Mohor Besar Raja-raja akan menghantar surat mengesahkan keputusan pemilihan itu secara bertulis kepada Dewan Negara, Dewan Rakyat dan Perdana Menteri. Perdana Menteri akan mengeluarkan kenyataan akhbar mengenai keputusan pemilihan jawatan Yang di-Pertuan Agong dan Timbalan Yang di-Pertuan Agong.

Yang di-Pertuan Agong dan Timbalan Yang di-Pertuan Agong hanya boleh menjalankan fungsi rasmi selepas menandatangani sumpah jawatan dalam satu istiadat di hadapan Majlis Raja-raja dan disaksikan oleh Ketua Hakim Negara, Mahkamah Persekutuan dengan ditandatangani saksi oleh dua orang Raja yang dilantik oleh Majlis Raja-raja sebagai saksi-saksi.

Hanya yang terpilih sahaja boleh dipilih iaitu menurut darah keturunan ( monarki) tetapi di dalamnya tersemat dan tersisip peraturan yang bercorak demokrasi iaitu pemilihan secara moden.

Keunikan tradisi ini bermula sejak tahun 1957, kuasa yang dimiliki oleh Yang di-Pertuan Agong mengatasi segala Raja-Raja Melayu sepanjang tempoh perlantikannya.

Jika dibandingkan dengan England, Ratu Elizabeth II, sistem pelantikan rajanya tidaklah seunik di Malaysia, ini kerana sistem beraja England datang dari satu keluarga sahaja. Uniknya di Malaysia, pemilihan ketua negara datang dari kalangan sepuluh orang Raja yang memerintah Negeri-negeri Melayu.

Perkara 181 (1), Perlembagaan Persekutuan menjamin kedaulatan dan kuasa raja terus berkekalan. Perlembagaan telah memperuntukkan beberapa kuasa kepada Yang di-Pertuan Agong. Antaranya ialah baginda diberi kuasa untuk memelihara kedudukan istimewa orang Melayu dan bumiputera negeri-negeri Sabah dan Sarawak dan menjaga kepentingan kepentingan sah kaum-kaum lain. Baginda juga berperanan sebagai ketua agama Islam bagi negeri baginda sendiri, Melaka, Pulau Pinang, Sabah, Sarawak, dan Wilayah Persekutuan. Di samping itu, Seri Paduka Baginda Yang Di-Pertuan Agong juga adalah Pemerintah Tertinggi Angkatan Tentera Negara.

Di samping itu, Yang di-Pertuan Agong mempunyai peranan penting yang lain dalam kerajaan termasuklah:

1. Melantik seorang Perdana Menteri

2. Menangguhkan pembubaran parlimen

3. Meminta supaya diadakan Mesyuarat Majlis Raja-Raja bagi tujuan membincangkan keistimewaan, kedudukan, kemuliaan, dan kebesaran raja-raja.

Perlembagaan memberi kuasa eksekutif kerajaan persekutuan dalam pentadbiran raja. Walau bagaimanapun, dengan beberapa pengecualian, baginda terikat untuk menggunakan kuasa ini atas nasihat Kabinet atau seorang menteri yang bertindak di bawah kuasa umum Kabinet. Oleh itu, secara amalinya, kebanyakan kerja harian pentadbiran yang sebenarnya dilakukan oleh Kabinet.

Kuasa budi bicara Yang di-Pertuan Agong khususnya untuk melantik Perdana Menteri, membubarkan Parlimen, dan memanggil mesyuarat dengan Majlis Raja-Raja "bagi membincangkan keistimewaan, kedudukan, penghormatan dan kedaulatan Raja-Raja Melayu." Di bawah Sistem Westminster, Yang di-Pertuan Agong dijangka melantik Perdana Menteri yang mempunyai keyakinan majoriti Dewan Rakyat Parlimen yang dipilih. Sekiranya Perdana Menteri tidak boleh diterima ramai, dia boleh dipaksa turun oleh undi tidak percaya, yang memerlukan Yang di-Pertuan Agong membubarkan Parlimen atas nasihat Perdana Menteri, atau menolak untuk membubarkan Parlimen dan melantik orang lain sebagai Perdana Menteri. Secara konvensional, Perdana Menteri adalah ketua parti dengan majoriti di Parlimen. Ini menjadikan Perdana Menteri Malaysia yang dilantik baginda adalah daripada Barisan Nasional (dahulunya dikenali sebagai Perikatan) dari kemerdekaan pada tahun 1957 hinggalah 2018, ketika Pakatan Harapan mengambil alih.

Yang di-Pertuan Agong akan memperbaharui lantikan seorang Perdana Menteri setiap kali selepas pilihan raya sehinggalah menteri itu memutuskan untuk meletak jawatan atau kehilangan majoriti dalam pilihan raya. Setiap kali Perdana Menteri memilih untuk membubarkan Parlimen, beliau haruslah mengadakan satu pilihan raya umum. Yang di-Pertuan Agong boleh memilih untuk menolak permintaan Perdana Menteri untuk membubarkan Parlimen memandangkan ini adalah salah satu kuasa budi bicaranya.

Kediaman rasmi Yang di-Pertuan Agong ialah Istana Negara yang terletak di Jalan Duta di ibu kota Kuala Lumpur. Ia telah siap dibina pada tahun 2011. Istana Negara lama pula telah diubah menjadi muzium diraja. Kediaman lain termasuk istana singgah, Istana Melawati di pusat pentadbiran persekutuan Putrajaya. Ia juga merupakan tempat mesyuarat Majlis Raja-raja (Melayu: Majlis Raja-raja), yang juga untuk memilih Yang di-Pertuan Agong.

Yang di-Pertuan Agong melantik banyak pemegang jawatan tinggi Persekutuan di bawah terma Perlembagaan dan pelbagai Akta yang diluluskan oleh Parlimen. Perlembagaan menubuhkan prosedur bagi pelantikan sedemikian.

Majlis Menteri-menteri (Kabinet)

Perdana Menteri sebagai Pengerusi Kabinet, mengikut budi bicara baginda daripada kalangan anggota yang dipilih Dewan Rakyat dan memiliki sokongan majoriti Dewan - biasanya pemimpin parti atau gabungan.

Timbalan Perdana Menteri, Menteri-Menteri dan Timbalan Menteri, yang bertindak atas nasihat Perdana Menteri.

Ketua Setiausaha Negara sebagai Setiausaha Kabinet, yang bertindak atas nasihat Perdana Menteri.

Suruhanjaya Pilihan Raya, atas nasihat Majlis Raja-Raja.

Suruhanjaya Perkhidmatan Kehakiman dan Perundangan, selepas berunding dengan Ketua Hakim Negara

Suruhanjaya Perkhidmatan Awam mengikut budi bicaranya, selepas menimbangkan nasihat Perdana Menteri dan selepas berunding dengan Majlis Raja-Raja.

Yang di-Pertuan Agong melantik 44 orang ahli Dewan Negara.

Yang di-Pertuan Agong melantik Yang di-Pertua Negeri bagi negeri Pulau Pinang, Melaka, Sabah dan Sarawak, mengikut budi bicaranya, setelah mempertimbangkan nasihat Ketua Menteri negeri.

Yang di-Pertuan Agong juga melantik Datuk Bandar dan Majlis Bandaraya Kuala Lumpur, yang merupakan Wilayah Persekutuan.

Di samping itu, Yang di-Pertuan Agong adalah Ketua Islam di empat buah negeri yang diperintah oleh Yang di-Pertua Negeri yang dilantik, di tiga buah Wilayah Persekutuan, serta di negeri sendiri. Dalam peranan ini, beliau dinasihatkan oleh Majlis Hal Ehwal Islam Negara di setiap Negeri.

Yang di-Pertuan Agong melantik pengerusi dan ahli-ahli setiap majlis. Beliau juga melantik Mufti Negeri di setiap negeri tersebut. Terdapat satu Majlis Hal Ehwal Islam yang mempunyai bidang kuasa untuk ketiga-tiga Wilayah Persekutuan. Majlis ini juga dilantik oleh Yang di-Pertuan Agong.

Selaras dengan Perkara 41 Perlembagaan Persekutuan, Yang di-Pertuan Agong adalah Pemerintah Tertinggi Angkatan Tentera Persekutuan. Oleh itu, beliau adalah pegawai tertinggi dalam rantaian ketenteraan.

Sebagai Pemerintah Tertinggi Angkatan Tentera Malaysia, Yang di-Pertuan Agong melantik Panglima Angkatan Tentera, atas nasihat Majlis Angkatan Tentera. Baginda juga melantik ketua-ketua perkhidmatan bagi ketiga-tiga cabang tentera.

Di dalam Akta Hari Kelepasan 1951, Hari Keputeraan Yang di-Pertuan Agong hendaklah dijadikan sebagai sebahagian daripada Hari Kelepasan Persekutuan. Lazimnya, Hari Keputeraan ini disambut pada Sabtu pertama bulan Jun setiap tahun sebagai hari sambutan rasmi. Selepas pertabalan Sultan Muhammad V sebagai Yang di-Pertuan Agong pada tahun 2017, tarikh ulang tahun rasmi telah dipinda dua kali, pertamanya dipinda kepada Sabtu terakhir bulan Julai, dan kemudian pada Sabtu kedua selepas Hari Merdeka. Pindaan ini akan berkuat kuasa di bawah pemerintahan Sultan Muhammad V hingga 2019. Di bawah pemerintahan Al-Sultan Abdullah Ri'ayatuddin Al-Mustafa Billah Shah ibni Almarhum Sultan Haji Ahmad Shah Al-Musta'in Billah, Hari Keputeraan Yang di-Pertuan Agong sekali lagi telah dipinda pada 2020 ke hari Isnin pertama, Jun setiap tahun sehingga tamat tempoh pemerintahan Baginda,[1]

Yang di-Pertuan Agong akan tamat kuasanya apabila tempoh pemerintahan baginda tamat, baginda mangkat, meletak jawatan atau dilucutkan jawatan sama ada peringkat Persekutuan atau negeri baginda.

Baginda juga hendaklah berhenti menjalankan fungsi Yang di-Pertuan Agong apabila baginda dipertuduh atas suatu kesalahan di bawah mana-mana undang-undang di dalam Mahkamah Khas. Walau bagaimanapun, tiada tindakan, sivil atau jenayah, boleh dimulakan terhadap Yang di-Pertuan Agong atau Raja sesuatu Negeri atas sifat peribadinya kecuali dengan keizinan Peguam Negara sendiri.

Ketidakbolehan Yang di-Pertuan Agong termaktub dalam Perkara 34 Perlembagaan Persekutuan Malaysia. Perkara ini menjelaskan had-had bagi Yang di-Pertuan Agong (dan Timbalan Yang di-Pertuan Agong sepanjang tempoh menggantikan baginda) apabila bertakhta di peringkat persekutuan:

1. Yang di-Pertuan Agong tidak boleh menjalankan fungsinya sebagai Raja Negerinya kecuali fungsinya sebagai Ketua agama Islam.

2. Yang di-Pertuan Agong tidak boleh memegang apa-apa jawatan lain yang mempunyai saraan. (Turut terpakai bagi Raja Permaisuri Agong)

3. Yang di-Pertuan Agong tidak boleh melibatkan diri secara aktif dalam apa-apa perusahaan komersial. (Turut terpakai bagi Raja Permaisuri Agong)

4. Yang di-Pertuan Agong tidak boleh menerima apa-apa jua jenis emolumen (gaji) yang dibayar kepadanya sebagai Raja Negerinya di bawah peruntukan Perlembagaan Negeri itu atau peruntukan mana-mana undang-undang Negeri.

5. Yang di-Pertuan Agong tidak boleh, tanpa persetujuan Majlis Raja-Raja, meninggalkan Persekutuan lebih daripada lima belas hari, kecuali semasa lawatan rasmi ke suatu negara lain.

Fasal 1 juga menetapkan bahawa tiada apa-apa yang boleh menghalang Yang di-Pertuan Agong daripada menjalankan kuasanya sebagai Raja Negeri bagi meminda Perlembagaan Negeri itu; atau bagi melantik seorang Pemangku Raja atau anggota Majlis Pemangku Raja sebagai ganti mana-mana Pemangku Raja atau anggota Majlis Pemangku Raja yang telah mati atau yang tidak berupaya.

Raja-raja berikut pernah menjadi Yang di-Pertuan Agong sebelum ini:

Timbalan Yang di-Pertuan Agong yang juga diistilahkan sebagai Timbalan Ketua Utama Negara bagi Persekutuan ialah seorang raja yang menjalankan fungsi dan mempunyai keistimewaan Yang di-Pertuan Agong selama kekosongan dalam jawatan Yang di-Pertuan Agong dan selama tempoh semasa Yang di-Pertuan Agong tidak dapat menjalankan fungsi jawatannya kerana sakit, tidak ada di dalam Persekutuan atau kerana apa-apa sebab lain (ibarat pemangku bagi negara lain). Walau bagaimanapun, Timbalan Yang di-Pertuan Agong tidak boleh menjalankan fungsi itu semasa Yang di-Pertuan Agong tidak berdaya atau tidak ada di dalam Persekutuan dalam tempoh kurang lima belas hari, melainkan jika Timbalan Yang di-Pertuan Agong berpuas hati bahawa adalah perlu atau sesuai untuk menjalankan fungsi itu.

Timbalan Yang di-Pertuan Agong semasa adalah Sultan Nazrin Muizzuddin Shah dari Perak sejak 31 Januari 2019.

Timbalan Yang di-Pertuan Agong hendaklah dipilih oleh Majlis Raja-Raja bagi tempoh lima tahun, atau jika dipilih dalam tempoh pertengahan pemerintahan seseorang Yang di-Pertuan Agong, maka tempohnya adalah baki penggal tersebut. Majlis Raja-Raja hendaklah menawarkan jawatan Timbalan Yang di-Pertuan Agong kepada Raja yang layak dipilih, iaitu Raja yang pertama sekali berhak ditawarkan jawatan Yang di-Pertuan Agong tetapi tidak diipilih.

Baginda juga boleh pada bila-bila masa meletakkan jawatannya melalui surat yang ditandatangani sendiri olehnya yang ditujukan kepada Majlis Raja-Raja, dan hendaklah berhenti memegang jawatan apabila terhenti menjadi Raja.

Perkara 33 Perlembagaan Malaysia juga menyatakan jika dalam tempoh perkhidmatan Timbalan Yang di-Pertuan Agong itu berlakunya kekosongan dalam jawatan Yang di-Pertuan Agong, maka tempoh jawatannya hendaklah tamat apabila kekosongan itu diisi. Tambahan pula, Majlis Raja-Raja tidak boleh memilih seorang Timbalan Yang di-Pertuan Agong semasa jawatan Yang di-Pertuan Agong masih kosong.

Sekiranya ketiadaan Yang di-Pertuan Agong di dalam negara dan, pada masa yang sama, jawatan Timbalan Yang di-Pertuan Agong kosong atau berlakunya ketidak upayaan Timbalan Yang di-Pertuan Agong sama ada gering atau mangkat, Parlimen boleh melalui undang-undang khas yang harus diluluskan Majlis Raja-Raja membuat peruntukan supaya fungsi Yang di-Pertuan Agong dijalankan oleh salah seorang Raja.

Raja-raja berikut telah berkhidmat sebagai Timbalan Yang di-Pertuan Agong:

* Menandakan mereka menjadi Yang di-Pertuan Agong baru sebaik selepas tamat tempoh mereka sebagai Timbalan Yang di-Pertuan Agong.

# data[].attributes.attachment_link.title
Yang di-Pertuan Agong - Wikipedia Bahasa Melayu, ensiklopedia bebas

# data[].attributes.attachment_link.description
Yang di-Pertuan Agong atau Raja Malaysia ( Jawi: ) ialah gelaran rasmi bagi Ketua Negara Malaysia. Gelaran rasmi yang penuh adalah Kebawah Duli Yang Maha Mulia Seri Paduka Baginda Yang di-Pertuan Agong. Yang di-Pertuan Agong adalah salah satu daripada beberapa bentuk monarki di dunia dengan raja yang dipilih.

# data[].attributes.attachment_link.title
Portal Rasmi Parlimen Malaysia - Senarai Yang di-Pertuan Agong

# data[].attributes.attachment_link.description
Kebawah Duli Yang Maha Mulia Seri Paduka Baginda Yang di-Pertuan Agong XVI Al-Sultan Abdullah Ri'ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta'in Billah

# data[].attributes.body
Assalamualaikum dan salam sejahtera,
Untuk pelajaran pada hari ini, cikgu minta kamu menonton dan memahami video dan pelajaran dulu. Selepas itu, jawab pelbagai soalan 1-12.

Tulis nama dan skor di ruang (kolum komen) yg disediakan setelah siap sesuatu ujian.

Selamat belajar dan menjawab. Boleh cuba berulangkali..

# data[].attributes.body
Boleh lihat kembali pelajaran lepas di blog GB Jasmi dan cari label Sejarah

# data[].attributes.attachment_link.readable_text
Ramai yang bertanya, apakah maksud 'luit'?. Ada yang memaklumkan bahawa 'luit' berasal dari perkataan Duit yang dilisankan okeh orang Cina menjadi Luit Sungai Duit menjadi Sungai Luit. Duit yang fimaksudkan ialah betapa berharganya tanah di sini dengan sumber pertanian dan mineral. Sungai Luit terkenal dengan emas dan bijih besi.

Terdapat 2 lombong mineral yang berada di Ulu Luit yang melombong emas dan bijih besi. Bumi Luit memang kaya hasil galian.

Selain itu, Luit terkenal dengan sawah padinya. Boleh dilihat di pesisir jalan raya persekutuan berhampiran Pusat Penguatkuasa JPJ. Cantik apabila padi menguning

Selain itu juga, Kg. Luit terkenal sejak dulu dengan buah mata kucing atau longan. Sepanjang jalan boleh dilihat pokoknya. Spatah lagi jila musin pokok mata kucing berbuah lebat, cantik permandangannya.

Jom ke Luit.

# data[].attributes.attachment_link.description
Ramai yang bertanya, apakah maksud 'luit'?. Ada yang memaklumkan bahawa 'luit' berasal dari perkataan Duit yang dilisankan okeh orang Cina menjadi Luit Sungai Duit menjadi Sungai Luit. Duit yang fimaksudkan ialah betapa berharganya tanah di sini dengan sumber pertanian dan mineral. Sungai Luit terkenal dengan emas dan bijih besi.

# data[].attributes.body
Kuiz 1-6

# data[].attributes.body
Kuiz 7-12